***“З чаго пачынаецца Радзiма?”***

***Сцэнарый завочнага падарожжа***

***па Агінскім канале***

**Падрыхтавала**

**Квашэвiч Ларыса Iванаўна**

**Тэма:** «З чаго пачынаецца Радзiма?»  
 Завочнае падарожжа па гiстарычных мясцiнах Беларусi

**Мэты:** - удасканальваць паняцце Радзiма ў разуменнi вучняў;  
 - знаёмiць з гiстарычнымi мясцiнамi Брэсцкай вобласцi;  
 - знаёмiць з прыродай Беларусi, экалагiчнымi праблемамi краю;  
 - прывiваць павагу да гiсторыi i народа, любоў да Радзiмы i роднай мовы, роднай прыроды; развiваць паняцце: патрыятызм.

**Ход заняткаў**

* Тлумачу вучням тэму заняткаў пры дапамозе эпiграфа:  
   Чоўну насустрач дзiвам  
   Бераг плыве круты.  
   Ёсць у цябе Радзiма,  
   I ёсць у Радзiмы ты.  
   Мiкола Пракаповiч  
  Н. − Як вы разумееце сэнс гэтага чатырохрадкоўя?  
  Н. − Над якой тэмай будзем мы сёння разважаць?  
  Н. − Сапраўды мы будзем разважаць аб разуменнi Радзiмы, яе месцы ў нашым жыццi. Давайце ж паразважаем перш над значэннем гэтага слова. Як бы вы патлумачылi яго?  
  В. – Радзiма − краiна, у якой мы жывем.  
   – Радзiма − родны кут, месца, дзе ты нарадзiўся.  
   – Радзiма − гэта прыроднае багацце нашага краю.   
  Н. − Вось бачыце, якое шматграннае гэтае слова. А што мы можам назваць малой радзiмай?  
  В. − Родны кут. Месца, дзе нарадзiўся.  
  Н. − Так. Мне б хацелася, каб усе вы любiлi тое месца, дзе нарадзiлiся вы, вашы бацькi. Адкуль вашы каранi. Я, напрыклад, вельмi iх люблю. I сёння хачу разам з вамi завiтаць у гэтыя мясцiы. Гэта хачу зрабiць яшчэ i таму, што мясцiны гэтыя вельмi цiкавыя, маюць багатую гiсторыю i маляўнiчую прыроду. Мне б хацелася, каб усе вы даведалiся пра iх. А ў хуткiм часе пра iх, мабыць, даведаецца вялiкая частка беларусаў i гасцей з-за мяжы. Чаму? Не будзем спяшацца. Даведаемся аб усiм паслядоўна ў час нашага завочнага падарожжа, што падрыхтавалi ўсе мы, працуючы ў творчых групах.

**Завочнае падарожжа**

**Экскурсавод 1.**

Iвацэвiцкi раён Брэсцкай вобласцi, куды мы накiравалiся, мае багатую гiсторыю. Кожны горад, мястэчка, вёска мае свае гiсторыi, цiкавых людзей, легенды ды паданнi, цiкавыя мясцiны i помнiкi. Нам больш вядомы гэты раён на Косаўскiм палацы (палацы Пуслоўскiх), пабудаванным у сярэдзiне 19 ст. I па ўрочышчы Мерачоўшчына, дзе нарадзiўся польскi грамадскі дзеяч Т. Касцюшка. Дарэчы ў гэтым урочышчы зараз адбудаваны дом-музей Т.Касцюшкi. Але гэта не ўсё. Вельмi цiкавы сваiмi помнiкамi горад Косава.  
 А мы сёння паедзем углыб раёна. Наведаем прыродныя помнiкi краю, у прыватнасцi Агiнскi канал, якi мае працяг каля 50 км. У ХХ стагоддзі гэта быў своеасаблiвы забыты i закiнуты водны шлях. Паслухайце, як ён выглядаў некалькі дзесяцігоддзяў назад.  
 Вучань з групы эколагаў (апiсанне Агiнскага канала кн. Я. Пархуты «Зямля бацькоў нашых»).

**Экскурсавод 1.**

Гэты закiнуты водны шлях i пабудаванныя на яго берагах паселiшчы маюць цiкавую гiсторыю. Пра яе нам паведамяць вучнi з груп гiсторыкаў i лiтаратараў.

**1 вучань (лiтаратар):** Ноч сягоння лепш за казку, ноч надзей.  
 Дзень хаваецца ад позiркаў людзей,  
 Човен гойдаецца ў водах забыцця,  
 Нiбы мацi закалыхвае дзiця.  
 Калыханка патанае ў вадзе…  
 Гэта музыка не грае больш нiдзе.  
 Гэта пальцамi прыдуманай рукi  
 Граюць Ясельда i Шчара − дзве ракi.  
 Песня ўецца над абшарамi палёў.  
 Над квiтнеючымi дрэвамi садоў.  
 I турбуе, i пракладвае сляды,  
 Па якiх змаглi б i мы прайсцi туды,  
 Дзе так шэпчацца з лілеямі чарот,  
 Дзе знiкае кожны дзень за годам год,  
 Самы мiзэрны кавалачак вады,  
 Што ў сэрцы Шчары, Ясельды.  
 Дзе за гукам праязджаючых машын  
 Мы зусiм не чуем iх душы.  
 Колькi тыя душы могуць расказаць?  
 Значна больш, чым можна ўяўляць…

**Гiсторык 1:** Агiнскi канал − частка воднага шляху з Дняпра ў Нёман на тэрыторыi Пiнскага, Iвацэвiцкага, Ляхавiцкага раёнаў Брэсцкай вобласці. Злучае раку Ясельда (прыток Прыпяцi) i раку Шчара (прыток Нёмана). Даўжыня яго з Выганашчанскiм возерам 54 км. Будаўніцтва канала пачалося ў 1765 г. на сродкi магната Мiхала Казiмiра Агiнскага. М.К. Агiнскi (1730 – 1800) быў дзяржаўным дзеячом ВКЛ, кампазiтарам, паэтам i мецэнатам. Пэўны час жыў у Слонiме, дзе пабудаваў некалькi прадпрыемстваў, друкарню, заснаваў оперны тэатр i капэлу, пачаў будаўнiцтва Агiнскага канала.

**Лiтаратар 2:**  
 Дзесьцi ў Слонiме тады  
 Жыў магнат немалады.  
 I магнат, i мецэнат,  
 I паэт, i музыкант,  
 Чалавек высокiх мэт,  
 Свелых мар, спазнаўшы свет.  
 Казiмiр Агiнскi. Ён  
 Час ператвараў у плён,  
 Не паклоны князю біў,  
 На карысць яго рабiў.  
 Будаваў, ствараў, але ж  
 Справа рук не мае меж.  
 Вось i гэта справа рук  
 Давяла другiх да мук.

**Гiсторык 1:** Канал адкрываў магчымасцi для экспарту лесу і іншых матэрыялаў праз балтыйскiя парты, таму яго будаўнiцтва было падтрымана Варшаўскiм сеймам (1768 г.), якi пастанавiў падарыць Агiнскаму мястэчка Лагiшын i вёску Мышкаўцы з прылеглымi землямi. Адначасова з будоўляй канала прывадзіліся ў парадак рэкі і дарогі. У 1755 г. сейм абвясціў пачатак сплаву. У 1804 г. канал стаў суднаходным. Меў 10 шлюзаў. Па канале сплаўлялі лес з палескіх пушчаў; плыты, паводле сведчання відавочцаў (1820 г.), расцягваліся на 30 міль у даўжыню ад Ясельды да Слоніма. Водным шляхам перавозілі збожжа, сыравіну, вотчынныя мануфактуры.

**Лiтаратар 2:**   
 Па iдэi пiнчука  
 Там, дзе лес, была б рака.  
 Па рацэ наладзiць сплаў  
 Да, балтыйскiх да дзяржаў.  
 Справа выгадная. Сейм  
 Даў дазвол i дaў людзей.  
 Казiмip Aгiнскi так  
 Справу зладзiў, бы мастак.

**Гiсторык 2:** Для пабудовы канала выкарыстоўвалася праца рабочых. Адкуль жа яны ўзяліся? Здырылася так, што ў лясах, паблізу апісаных мясцін, жылі «лясныя людзі». Былі яны бежанцамі. Хаваліся, хто ад прыгнёту, хто ад вайсковай службы, нямала было і іншых бедалаг. Адны прыходзiлi ў лес самі, іншыя з сем'ямі. Па лясах утварыліся невялікія хутары. «Лясныя» абжываліся, як маглі. Расчышчалі дзялянкі пад пасевы, палявалі, нават скаціну заводзілі.

**Лiтаратар 3:** Сумны ранак наступіў,  
 Сонца жар, ужо паліў.  
 І на шоўкавы муры  
 Госць ступіў, як на парог.  
 Ведаў мудры Kaзіміp,  
 Што парушыць гэты мip,  
 Але перш, чым будаваць,  
 Трэба штосьці разбураць.  
 Так быў выгнаны народ.  
 3 веку ў век, за годам год  
 Гналі беднага туды,  
 Дзе было найбольш бяды,  
 Дзе яго чакаў ужо боль  
 Ды нацёрты ім мазоль.

**Гiсторык 3: Гісторыя ўзнікнення вёскі Выганашы**. Так М. Агінскі арганізаваў ловы «лясных». Яны былі прыцягнуты да будаўніцтва канала. Самі пакідаць наседжаныя месцы людзі не хацелі. Іх выганялі, таму і паселішча, дзе яны цяпер жылі, стала называцца Выганашчамі, Выганамі, Выганішчамі. Вёска хутка расла. Спачатку была адна вуліца ўпоперак да канала. Праз канал быў пабудаваны мост. Ён (перабудаваны многа разоў) і зараз на гэтым месцы. Людзі кажуць: «Пойдзем да моста!» Гэта своеасаблівы цэтр вёскі. Вёска шырылася. Канал быў дабудаваны. Пачаўся сплаў лесу. А з узнiкненнем у вёсцы царквы тут пасяліліся многія іншыя людзі, што прыходзілі з другіх вёсак.

**Лiтаратар 3:** Час ішоу, ішлі гады.  
 Ды няведама куды.  
 I вялі з сабой канал,

Днепр і Нёман ён злучаў.  
 3 мора ў мора водны шлях  
 Быў пракладзены вось так:  
 Будаваўся на касцях  
 Ды на горкіх на слязах.

**Гiсторык 4:** Музыка, тэатр, бале, створаныя дзядзькам, зрабілі свой уплыў на светапогляд і выхавалі будучага кампазітара Міхала Клеафаса Агінскага. Таму, як не хацеў Mixaл Kaзіміp, мецэната з яго не выйшла. Музыка i грамадская дзейнасць захлыснулі племянніка. У гэтай музыцы - душа народа, з жыццём і працай якога кампазітар добра быў знаемы. М.К. Агінскі стаў дыпламатам, удзельнічаў у  
вызваленчым pуxу, паўстанні. Два разы быў у эміграцыі, дзе (у Францыі) і памёр. Але мы маем выдатныя яго музычныя творы і паланезы, вальсы, мазуркі, оперу, якія ён напісаў у Беларусі ў сваём  маёнтку на Гродзеншчыне. Сярод ix паланез, родны нашым сэрцам, «Развітанне з Радзімай».

**Лiтаратар 4:** A Miхал жа Клеафас  
 Клапаціўся так аб нас.  
 Быў паўстанцам дыпламат,  
 Кампазітарам магнат.  
 Калыханкі ў вадзе  
 Не пачуеш больш нідзе,  
 Гэта гучна шэпча лес  
 Развітання паланез.  
Гучыць запіс музыкі М.К. Агінскага «Развітанне з Радзімай».

**Экскурсавод:** Толькi што вы паслухалi рэальную гiсторыю. Памяць пра яе засталася ў гісторыі, у вершах, у музыцы. А мы рушым з берагоў Агінскага канала да Выганашчанскага возера. Цяпер тут прыродаахоўная гаспадарка. Вучні з группы эколагаў раскажуць пра яе.

**Эколаг 1:** **Расказ з дэманстрацыяй фотаздымкаў. Лесаахоўная гаспадарка.**

Тут ахоўваецца не толькі лес. У возеры, канале, рацэ Шчары водзіцца шмат рыбы: шчупак, карась, лінь, акунь, карп, плотка. Многія птушкі з'яўляюцца рэдкімі, ахоўваюцца законам: чарацянка, ястраб-цецяроўнік, арлан-белахвост, барадатая неясыць, шэрая чапля, белыя і чорныя лебедзі (больш за 2 тысячы відаў). Многія з іх больш у Беларусі не сустракаюцца.

**Эколаг 2:** Расказ пра барадатую неясыць (гл. Дадатак)

**Эколаг 1:** Жывёльны свет не меней багаты. Тут водзяцца дзікі, ласі, касулі, ваўкі, у вадаёмах можна ўбачыць прадзелкі баброў. Нядаўна адзначана, што ў гэтых лясах і балотах з'явіўся буры мядзведзь, які 50 год не жыў тут. Бачылі таксама і рысь з малымі кацянятамі.

**Эколаг 4:** Інсцэніроўка.

Падарожжа па возеры. Дыялог з кнігі Я. Пархуты: «Зямля бацькоў нашых», эсэ «Пад высокім сонцам» (на возеры).

**Эколаг 4:** Прырода вакол возера і само возера, як вы бачыце, вылучаецца маляўнічасцю, першазданнасцю, чысцінёй. Усё гэта зацікаўлівае шматлікіх турыстаў з Беларусі і многіх краін свету (Італіі, Францыі, Германіі, Польшчы). Аматары экалагічнага турызму могуць тут адпачыць, палавіць на вудачку рыбу, падыхаць свежым паветрам, паплаваць на лодцы ці кацеры. Тут створаны ўсе ўмовы(фотаздымкі).

Можна нават паляваць на некаторых жывёл і птушак. Але толькі ў сезон ды на тых звяроў і птушак, якія дазволены для адстрэлу, каб захаваць прыродны баланс. Браканьеры караюцца законам. Але іх амаль няма. Лесаводы строга ахоўваюць лес. Звяры і птушкі не баяцца людзей. Многія звяры выходзяць з лесу на дарогу, палеткі. Дзікі часта рыюць бульбу ў людзей, ходзяць цэлымі гурбамі. А розныя птушкі лётаюць нават і ў вёсцы, плаваюць у канале. Кожны год улетку і восенню сюды прыязджаюць вучоныя-арнітолагі, сочаць за птушкамі і вядуць іх улік.

Прыродны баланс, які быў калісьці парушаны ў выніку меліярацыі, паступова наладжваецца. Хоць частка раслін, птушак ужо ніколі не вернуцца ў гэтыя мясціны.

**Экскурсавод 1:** Як жа можа Агінскі канал наладзіць прыродны баланс? А ці можа ён дапамагчы ў развіцці воднага экалагічнага турызму? Паслухайце выступленне групы рэпарцёраў.

**Рэпарцёр 1:** Прэзідэнт РБ А.Г.Лукашэнка надзвачай зацікаўленны ў узмацненні ўвагі да нашай краіны з боку замежных турыстаў. Менавіта турызм, у тым ліку і экалагічны, дапаможа нашым і замежным турыстам пазнаёміцца з нашай Беларуссю. У нас багатая гісторыя, прырода, шмат помнікаў гісторыі, прыроды, шмат помнікаў культуры. Пра гэта нельга маўчаць. У Івацэвіцкім раёне ўжо ўзмоўлены дом-музей Т. Касцюшкі. У хуткім часе закончыцца рэстаўрацыя Косаўскага палаца.

**Рэпарцёр 2:** Не так даўно закочылася работа над дзяржаўным праектам (сумесна з замежнымі інвестарамі), які прадугледжваў узнаўленне трох каналаў Беларусі: Днепра-Бугскага, Аўгустоўскага і Агінскага.

Ужо завершана ўзнаўленне Агінскага канала. Таму і водны турызм будзе развівацца. Немалая роля тых фінансавых сродкаў, якія турызм прыносіць у бюджэт краіны. Роля гэтых сродкаў пашыраецца з пашырэннем турызму ў краіне.

**Экскурсавод 1:** Заканчваецца наша падарожжа. Мы падрабязна пазнаёміліся з асаблiвасцямi гэтага раёна. Дзякуем усім. А справаздача – у нашай газеце, якую выпусцілі «Рэпарцёры».

**Настаўнiк:** Сябры і госці! Дзякуем Вам за ўвагу. Спадзяемся, у наступны раз мы наведаем яшчэ адзін куточак нашай Радзімы. Можа, хто-небудзь хоча, каб гэта адбылося на вашай маленькай радзіме? Супрацоўнічайце з намі:

У фінале паслухайце ўрывак з паэмы «Шлях у нікуды» В. Шэляговіч.

**Лiтаратар 1:**

Ноч сягоння лепш за казку. Ноч надзей,   
 Будзе сонца, будзе неба, будзе дзень,   
 Будзе мізэрны кавалачак вады   
 Адлюстроўваць праляцеўшыя гады.   
 А як пройдзе хоць дзясятак тых гадоў,  
 Застанецца замест рэчкі толькі роў.  
 Калыханка хутка скончыцца, а мне  
 Не прыснілася б такога і ў сне.   
 Быццам бы рука ў нікуды,  
 Частачка загінуўшай вады.